《送李子植卿自圯县迁和顺》
明代·皇甫汸

可怜潘岳仍怀县，犹忆河阳桃李时。年少有才今共忌，风流为政去多思。

太行日暮凫堪远，上党云回雁独迟。人世别筵那遽促，天涯后会渺难期。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。